三聖廟

三聖廟，本叫聖廟，喺香港屯門三聖墟，南臨青山灣，喺1998年被古物諮詢委員會評為香港二級歷史建築，2009年12月18號確定評級。 史 三聖廟喺1914年起，1921年起好，費用由港九船塢業人士籌集。廟裏面供奉孔子、釋迦牟尼佛、老子三位聖人，因為咁而得名。起廟揾地嘅時候就發現咗一個石洞，洞裏面藏有一尊銅嘅麒麟像。故此決定喺度起廟，並且將石洞叫做麒麟洞，而附近嘅小山崗就叫麒麟崗。廟實際喺半山上面，但因為離麒麟崗好近，有啲人會錯誤以為廟旁佇立咗一塊巨石（巨石實際喺山下嘅麒麟崗公園）。 建築 三聖廟設有「佛祖殿」、「十大仙殿」、「觀音殿」、「紫微殿」、「三聖殿」、「太歲殿」、「福德祠」、「祖師堂」、「孝思堂」。門額：「聖廟」，兩旁對聯：「智仁勇三德，儒釋道一家。」，正門對出有「九宮八卦魚池」。 參考 出面網頁 福山堂-三聖廟 一站式搜尋個別建築物資料-古物諮詢委員會